stanford-oval/wikipedia huggingface dataset:
Ri-pronomini

Äänite ranskalaisen laulajan Guillaume Armiden laulusta Ri liberas (Hän on vapaa).
Ri ([ri], possessiivimuoto: ria [ˈri.a]) on esperantossa yksikön kolmannen persoonan sukupuolineutraali pronomini. Kyseistä suomen kielen hän-sanaa vastaavaa uudissanaa käytetään täydentämään sukupuolisidonnaisia pronomineja li ja ŝi, joita vastaavat mm. englannin kielen sanat he ja she. Osa puhujista käyttää pronominia ri puhuttaessa henkilöstä, jonka sukupuolta ei tiedetä tai silloin, kun sukupuolen mainitseminen ei ole toivottavaa. Käytäntö vastaa englannin kielen pronominin they käyttöä yksittäiseen ihmiseen viitattaessa, joskin sanan syntyminen täysin tyhjästä olemassaolevien pronominien pohjalta vertautuu ruotsin kielen sanaan hen. Esperantoksi kyseisen pronominin käyttöä kutsutaan nimityksellä riismo ([ri.ˈis.mo], sananmukaisesti ri-ismi).
Esperantoakatemian jäsen Marcos Cramer julkaisi vuonna 2020 sukupuolineutraalien pronominien käytöstä esperantossa tutkimuksen, jossa todetaan ri-pronominin olevan nykyisin käytetympi ja tunnetumpi kuin kymmenen vuotta sitten. Lisäksi kehityksen havaittiin olevan voimakkaampaa nuorten keskuudessa. Tutkimuksen mukaan pronominilla ri viitataan esperantossa laajalti ei-binäärisiin ihmisiin, mutta ilmaisun käyttö on huomattavaa myös viitatessa tarkemmin määrittelemättömiin henkilöihin.
Esperantoakatemia ei ole virallisesti suositellut eikä vastustanut pronominia, mutta jotkut akatemian jäsenistä itse käyttävät sanaa. Akatemian neuvoa-antava toimielin vastasi 24.6.2020 kysymykseen pronominien käytöstä ei-binäärisistä ihmisistä puhuttaessa seuraavasti:
»Kysymyksen aihe on vaikea, sillä esperantossa ei ole perinteistä pronominia viittaamaan ihmisiin, jotka eivät identifioidu toiseen perinteisistä sukupuolista, eikä tällä hetkellä mikään ilmaisu ole saanut hyväksyntää koko kieliyhteisöltä.

Esperantoakatemia seuraa, analysoi ja käsittelee keskustellen nykyistä kielen kehitystä sekä kieleen liittyviä väittelyitä. Puhtaasti neuvoa-antavana eikä millään muotoa päätösvaltaisena elimenä Lingva Konsultejo ei voi antaa ennakolta suosituksia tai muunlaisia päätöksiä saati tulkintaa Esperanton peruskirjaan liittyen, joita Esperantoakatemia mahdollisesti tulevaisuudessa tekee.»
Pronominia käyttävät mm. esperantomaailman monet muusikot, mutta erityisen useasti se esiintyy yhtyeen La Perdita Generacio sanoituksissa.
Historia

Pronominin syntyä ei tunneta tarkoin. Vaikuttaa siltä, että useat henkilöt keksivät sen toisistaan riippumatta moneen otteeseen. Tämä johtuu siitä, että esperanton pronominit noudattavat eräänlaista kaavaa: Vain harvat aiemmin merkityksettömät potentiaaliset sanat vastaavat muodoltaan olemassaolevia pronomineja.
Ensimmäiset merkinnät sanan ri käytöstä löytyvät vuodelta 1976. Tuolloin sitä ehdotettiin Tanskan esperantoliiton Eĥo-lehdessä otettavaksi käyttöön jo olemassaolevien sukupuoleen liitettyjen pronominien rinnalle. Aikaisemmin ri oli suhteellisen harvoin käytetty kokeellinen ilmaus, mutta vuodesta 2010 lähtien sanan käyttö on merkittävästi lisääntynyt. Erityisen huomattavaa tämä on nuorempien puhujien keskuudessa länsimaissa. Ilmiö linkittyy samankaltaisiin siirtymiin kohti sukupuolineutraalimpaa kielenkäyttöä useissa länsimaisissa kulttuureissa.
Esperanton vaikutusvaltaisimpana pidetty kielioppi La Plena Manlibro de Esperanta Gramatiko kehotti aiemmin välttämään sanan käyttöä, mutta huhtikuussa 2019 kehotus kumottiin teoksen ryhtyessä kuvaamaan ennakkoluulottomasti pronominin käyttöä useilla käytännön esimerkeillä.
Käyttötavat

Pronominia ri käytetään monin eri tavoin:
Viitattaessa yleisesti ihmisyksilöön: "Se iu alvenos frue, diru al ri, ke ri atendu, ĝis mi alvenos." ("Jos joku saapuukin aikaisin, pyydä häntä odottamaan saapumistani.")
Viitattaessa tuntemattomaan ihmiseen olettamatta hänen sukupuoltaan: "Iu postlasis valizon, en kiu estas riaj ŝlosiloj." ("Joku jätti jälkeensä matkalaukun, jossa hänen avaimensa ovat.")
Viitattaessa henkilöön, jonka sukupuoli-identiteetti ei ole yksiselitteisesti miehen tai naisen: "Alekso kaj ria amiko estas ambaŭ neduumaj." ("Alex ja hänen ystävänsä ovat molemmat ei-binäärisiä ihmisiä.")
Käännös suomeksi
Rifat Žemaletdinov

Rifat Žemaletdinov huhtikuussa 2017 Rubin Kazanin pelaajana.
Rifat Maratovitš Žemaletdinov (ven. Рифа́т Мара́тович Жемалетди́нов, tat. Рифат Марат улы Җамалетдинов, Rifat Marat ulı Camaletdinov; s. 20. syyskuuta 1996 Moskova) on venäläinen jalkapalloilija, pelipaikaltaan hyökkäävä keskikenttäpelaaja tai laitahyökkääjä. Hän on edustanut kotimaassaan Lokomotiv Moskovaa ja välillä kausina 2016–2018 Rubin Kazania. Hän on kauden 2020–2021 loppuun mennessä pelannut Venäjän Valioliigassa 107 ottelua, joissa hän on tehnyt kymmenen maalia. Hän on voittanut Venäjän cupin vuosina 2019 ja 2021.
Žemaletdinov pelasi useissa Venäjän nuorisomaajoukkueissa. Hän voitti mestaruuden alle 17-vuotiaiden Euroopan-mestaruuskilpailuissa 2013. Hän pelasi lopputurnauksessa viisi ottelua ja teki ensimmäisessä alkulohko-ottelussa Ukrainaa vastaan joukkueensa kolmannen maalin sekä välierän ratkaisseessa rangaistuspotkukilpailussa yhden joukkueensa kymmenestä maalista. Samana vuonna alle 17-vuotiaiden maailmanmestaruuskilpailuissa hän pelasi kolme ottelua. Alle 19-vuotiaiden Euroopan-mestaruuskilpailuissa 2015 hän pelasi neljä ottelua Venäjän saavuttaessa hopeaa. Hän pelasi Venäjän A-maajoukkueessa ensimmäiset ottelunsa maaliskuussa 2021 MM-karsintaotteluissa Maltaa, Sloveniaa ja Slovakiaa vastaan. Neljännen maaottelunsa hän pelasi kesäkuussa 2021 ystävyysottelussa Puolaa vastaan.
Etniseltä taustaltaan Žemaletdinov on tataari.
R6

R6 tai R-6 voi viitata muun muassa seuraaviin:
R6, kuusisylinterinen rivimoottori
R6, eräs sauvaparistotyyppi
Tupolev R-6, neuvostoliittolainen sotilaslentokone
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”R6”, voi hakea sivunnimihaulla, laajalla sivunnimihaulla tai tekstihaulla.
Rengaslippusimppu

| Rengaslippusimppu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Heimo::  Lippusimput Hemitripteridae
Suku::  Nautichthys'
Laji::  oculofasciatus
Kaksiosainen nimi
 Nautichthys oculofasciatus  (Girard, 1858) 
Katso myös
   Rengaslippusimppu Wikispeciesissä   Rengaslippusimppu Commonsissa 
Infobox OKVirheellinen NIMI-arvoIUCN-testi OK: 
Rengaslippusimppu (Nautichthys oculofasciatus) on lippusimppuihin kuuluva kalalaji. Lajia tavataan Tyynenmeren pohjoisosista.
Koko ja ulkonäkö

Rengaslippusimppu voi kasvaa suurimmillaan noin 20 cm pitkäksi. Ruumiinmuodoltaan laji on pitkänomainen. Selkäeviä on kaksi, ja niistä etumainen on hyvin korkea ja takimmainen pitkä. Kalan rintaevät ovat kookkaat. Väriltään rengaslippusimppu on vaihtelevasti harmahtava tai kellertävä. Silmän poikki kulkee musta vinojuova.
Levinneisyys ja elintavat

Rengaslippusimpun levinneisyysalue ulottuu Alaskasta Kaliforniaan. Kala on yöaktiivinen ja liikkuu lähellä rannikkoa kivikkoisilla ja levää kasvavilla alueilla. Lajin lisääntymiskausi on kevättalvella.
R4: Ridge Racer Type 4

| R4: Ridge Racer Type 4 |
| --- | --- |

Kehittäjä:  Namco
Julkaisija:  Namco
Pelisarja:  Ridge Racer
Julkaistu:  1999
Lajityyppi:  ajopeli
Pelimuoto:  moninpeli ja yksinpeli
Ikäluokitus:  ESRB: Kaikenikäisille 
Alusta:  PlayStation
Lisää peliartikkeleitaVideopelien teemasivulla
R4: Ridge Racer Type 4 on Namcon kehittämä arcadetyylinen ajopeli PlayStationille. Se on neljäs ja samalla viimeinen PlayStationille julkaistu Ridge Racer -pelisarjaan kuuluva peli. Se julkaistiin vuonna 1999.
Pelissä on neljä kilpatallia ja neljä autonvalmistajaa. Ratoja pelissä on kahdeksan.
Pelikorttien maat

Pelikorttien maat ovat erityisillä symboleilla varustettuja ryhmiä, joihin korttipakan kortit jakautuvat. Tavallisessa korttipakassa on neljä maata: pata (♠), risti (♣), hertta (♥) ja ruutu (♦), mutta on myös olemassa pakkoja, joissa maat ja niiden tunnukset ovat toiset, esimerkiksi lehti, tammenterho, kello, kilpi, ruusu, pikari, kolikko, sauva ja miekka.
Symbolit > Peruskorttipakka

Peruskorttipakka:
Pata (♠)
Hertta (♥)
Risti (♣)
Ruutu (♦)
Symbolit > Saksalainen korttipakka

Saksalainen korttipakka:
Lehti
Tammenterho
Hertta (saksalainen)
Kello
Symbolit > Sveitsiläissaksalainen korttipakka

Ruusu
Kello
Tammenterho
Kilpi
Symbolit > Latinalainen korttipakka > Espanjalainen korttipakka

Espanjalaisen korttipakan yleisin tyyli:
Miekka
Malja
Kolikko
Sauva
Symbolit > Latinalainen korttipakka > Eteläitalialainen korttipakka

Eteläitalialaisen korttipakan yleisin tyyli:
Miekka
Malja
Kolikko
Sauva
Symbolit > Latinalainen korttipakka > Italialainen korttipakka

Italialaisen korttipakan bolognalainen tyyli:
Miekka
Malja
Kolikko
Sauva
Symbolit > Muiden korttipakkojen symboleja

Pikari
Kolikko
Sauva
Miekka
Rivières du Sud

Rivières du Sud vuonna 1889
Rivières du Sud (suom. Eteläiset joet) oli Ranskan siirtomaa-aikainen osa-alue osana Ranskan Länsi-Afrikkaa, käsittäen suunnilleen nykyisen Guinean rannikkoalueet. Vaikka tätä nimitystä käytettiinkin 1700-luvulta 1900-luvulle asti, hallinnollinen osa-alue kuitenkin oli olemassa vain vuosina 1882–1891.
Radioaktiivista jätettä

| Radioaktiivista jätettä Pyhät Tepot |
| --- | --- | --- |

EP-levyn tiedot
 Äänitetty : talvi 2011 
 Julkaistu: 9. maaliskuuta 2011
 Tuottaja(t): Harjun studio
 Tyylilaji: punk
 Kesto: 13.13
 Levy-yhtiö: Sony
Pyhät Tepot -yhtyeen muut julkaisut
| Täältä tulee Pyhät Tepot 2010 | Radioaktiivista jätettä 2011 |   |
Radioaktiivista jätettä on Pyhät Tepot -yhtyeen neljä kappaletta sisältävä EP. Se julkaistiin 9. maaliskuuta 2011.
Julkaisun kappaleet ottavat kantaa senaikaisiin yhteiskunnallisiin epäkohtiin, vaikka aiemmin laulaja Steven Riekki oli sanonut, ettei tee kantaa ottavia kappaleita.
Kappaleet

Kaikki kappaleet säveltänyt ja sanoittanut Steven Riekki.
Me ollaan, mitä me ollaan – 3.27
Kolme pulloa, kaksi miestä – 3.41
Ou nou (mä oon pulassa) – 3.07
Punk in Finland – 2.58
Kokoonpano

Steven Riekki – laulu, koskettimet
Gustavo Älytapio – rummut
Niisku-Makke – kitara, taustalaulut
Elton Bolton Poppa – basso, taustalaulut
Kokoonpano > Vierailevat muusikot

Sirhan Sirhan – saxofoni
Söpö Sini – taustalaulut
Suloinen Susanna – taustalaulut
Säihkyvä Siiri – taustalaulut
Kokoonpano > Tuotanto

Äänitys ja miksaus: Juha Kapiainen – äänittäjä, miksaaja
Henkka Niemistö – masteroija (Chartmakers)
Risto Vauras – kansikuva, graafinen suunnittelu
Propithecus deckenii

| Propithecus deckenii |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Indrit Indridae
Suku::  Sifakat Propithecus
Laji::  deckenii
Kaksiosainen nimi
 Propithecus deckenii  A. Grandidier, 1867 
 Levinneisyyskartta.
Katso myös
   Propithecus deckenii Wikispeciesissä   Propithecus deckenii Commonsissa 
Infobox OKNimi-testi OKIUCN-testi OK: 
Propithecus deckenii on Madagaskarin länsiosissa tavattava sifaka. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Taksonomia

Lajia Propithecus deckenii on luokiteltu aikaisemmin joko lakkisifakan (Propithecus verreauxi) alalajiksi tai omaksi nimialalajikseen. Niitä on myös pidetty geneettisesti yhdenkaltaisena lakkisifakan ja lajin Propithecus coronatus kanssa. Esimerkiksi sen levinneisyysalue on myös sekoitettu kirjallisuudessa usein lajin lähisukulaisen P. coronatus kanssa. Nykyisin Propithecus deckenii on usein luokiteltu omaksi lajikseen ja aikaisempia epäselvyyksiä on ratkottu tutkimuksissa.
Koko ja ulkonäkö

Propithecus deckenii on sifakaksi keskikokoinen tai suurehko. Painoa sillä on 3,5–4,5 kiloa. Sen ruumiin pituus on 425–475 mm ja hännän pituus 500–600 mm. Turkin väritys on tavallisesti kokonaan valkoinen. Joskus niskassa, olkapäillä, selässä ja raajoissa saattaa olla kultaisen tai harmaan vivahteita. Naama on musta. Lajin levinneisyysalueen tietyissä osissa tavataan melanistisia yksilöitä. Melanismin aste saattaa vaihdella. Yleisesti ottaen melanistisien yksilöiden väritys muistuttaa jonkin verran lajin P. coronatus yksilöitä. Melanismi saattaa olla tulosta kahden lajin risteytymisestä.
Levinneisyys ja elinympäristö

Lajin esiintymisalue käsittää alueita Länsi-Madagaskarilla Mahavavyjoen länsipuolella ja Manambolojoen pohjoispuolella. Levinneisyysaluetta on selvitetty kenttätutkimuksissa vuosina 2010 ja 2011. Aikaisemmin levinneisyysalueen suhde lajin P. coronatus kanssa oli hyvin epäselvä. Vuonna 2010 levinneisyysalueen pinta-alaksi arvioitiin 9 356 km².
Lajin elinympäristö käsittää kuivia lehtimetsiä. Tunnetuksi tulleita esiintymispaikkoja ovat Bemarahan ja Beankan piikkimäiset kalkkikivimuodostelmat. Laji pystyy ilmeisesti elämään häirityssäkin elinympäristössä. Paikoitellen niitä havaitaan esimerkiksi istutetuilla Eucalyptus-puilla.
Elintavat

Laji liikkuu kahdesta kymmeneen yksilöä käsittävissä ryhmissä. Tyypillisin ryhmän koko on kolmesta kuuteen yksilöä. Ryhmässä on tavallisesti yksi lisääntyvä naaras, mutta kaksikin on mahdollista. Laji kiipeilee puissa liikkuen loikkien niistä toiseen.
Uhat ja suojelu

Kansainvälinen luonnonsuojeluliitto IUCN on määritellyt lajin Propithecus deckenii äärimmäisen uhanalaiseksi lajiksi. Lajin kannat ovat pienentyneet viimeisen kolmen sukupolven eli noin 30 vuoden aikana arviolta yli 80 %.
Lajin pääasiallinen uhka on sen elinympäristön häviäminen. Metsää hakataan metsäteollisuuden tarpeisiin ja poltetaan puuhiilen tuotantoa ja laidunmaiden tekoa varten. Paikoitellen lajia metsästetään ruuaksi. Toisilla paikoilla lajia on suojellut metsästykseltä siihen liitetyt tabut. Joitakin yksilöitä on päätynyt myös laittomaan lemmikkikauppaan.
Laji kuuluu CITES-sopimuksen liitteeseen I. Lajia tavataan kolmen kansallispuiston alueella (Baie de Baly, Tsingy de Bemaraha ja Tsingy de Namoroka). Vuonna 2010 Madagaskarilla tarhaoloissa oli vain noin kymmenen yksilöä. Muualla maailmassa niitä ei ollut vuonna 2019 lainkaan.
Tyypillinen väritys.
Pää lähikuvassa.
Rivka Golani

Rivka Golani (aiemmin Erdesz; s. 22. maaliskuuta 1946 Tel Aviv, Israel) on kanadalainen alttoviulisti ja kuvataiteilija. Hän aloitti viulunsoiton opintonsa seitsemänvuotiaana ja tuli Alexander Moskowskyn oppilaaksi 18-vuotiaana. Hän siirtyi 21-vuotiaana alttoviuluun, jota hänelle opetti Tel Avivin yliopiston Rubin-musiikkiakatemiassa Ödön Pártos vuosina 1965–1971.
Musiikillisten opintojensa ollessa vielä kesken Golani aloitti toimintansa myös ammattimaisena kuvataiteilijana. Hänen piirrostensa näyttelyitä järjestettiin Kanadassa, Israelissa ja Euroopassa. Hän oli Israelin filharmonikkojen jäsenenä ja esiintyi solistina muidenkin israelilaisorkesterien kanssa ennen muuttamistaan Kanadaan vuonna 1974. Kanadan kansalaisuuden hän sai vuonna 1983. Hän opetti maassa 1970–1980-luvuilla muiden muassa Mary Carol Nugentia, Beverley Spottonia ja Kent Teepleä. Vuonna 1987 hän asettui Lontooseen silloisen aviomiehensä, kapellimestari Thomas Sanderlingin kanssa. Hän palasi kuitenkin usein Kanadaan pitämään konsertteja.
Golani on esiintynyt laajalti resitalistina sekä eri orkesterien solistina ja välillä kamarimusiikkiesityksissä. Hän on tulkinnut muiden muassa William Waltonin, Robin Hollowayn (kantaesitys, 1985) ja Edward Elgarin konsertot. Erityisesti häntä varten oli vuoteen 2003 mennessä myös sävelletty kolmattasataa teosta, joihin kuului vähintään 39 konserttoa. Vuonna 2009 Golani nimitettiin Canadian Music Centren lähettilääksi musiikillisten ansioidensa johdosta.
Robert Cleary

| Mitalit | Mitalit | Mitalit |  |
| --- | --- | --- | --- |
|  Cleary (vas.) vuonna 1985 veljensä Bill Clearyn kanssa. |  Cleary (vas.) vuonna 1985 veljensä Bill Clearyn kanssa. |  Cleary (vas.) vuonna 1985 veljensä Bill Clearyn kanssa. |  |
Maa:   Yhdysvallat
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Squaw Valley 1960 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Squaw Valley 1960 |  |  |
Robert Barry ”Bobby” Cleary (21. huhtikuuta 1936 Cambridge, Massachusetts – 16. syyskuuta 2015 Hyannis, Massachusetts) oli yhdysvaltalainen jääkiekkoilija ja olympiavoittaja. Myös hänen veljensä Bill Cleary oli jääkiekon olympiavoittaja.
Bobby Cleary pelasi Harvardin yliopiston joukkueessa NCAA-liigaa vuosina 1955-1958.
Cleary kuului Yhdysvaltain olympiakultaa saavuttaneeseen joukkueeseen Squaw Valleyssa 1960. Olympiaturnauksella oli myös MM-arvo.
Cleary kuoli hyannislaisessa sairaalassa 79-vuotiaana 16. syyskuuta 2015.
Radivoj Korać

| Radivoj Korać |
| --- | --- |
 Korać vuonna 1968.
Henkilötiedot
Koko nimi:  Radivoj Korać
Syntynyt: 5. marraskuuta 1938 Sombor, Jugoslavian kuningaskunta
Kuollut: 2. kesäkuuta 1969 (30 vuotta) Sarajevo, Jugoslavian sosialistinen liittotasavalta
Kansalaisuus:   Jugoslavia
Koripalloilija
Lempinimi:  Zucko
Pelipaikka:  Iso laitahyökkääjä
Pituus:  193 cm
Pelaajaura
Seurajoukkueet
1954–1967 1967–1968 1968–1969:   OKK Belgrad  Liège Basket  Padova
Maajoukkueet
1959–1968:   Jugoslavia
Ottelut (pisteet):  157 (3 153)
Aiheesta muualla
FIBA
| Mitalit> Maa:   Jugoslavia.Miesten koripallo. Olympialaiset  | Mitalit> Maa:   Jugoslavia.Miesten koripallo. Olympialaiset  | Mitalit> Maa:   Jugoslavia.Miesten koripallo. Olympialaiset  | Maa:   Jugoslavia> Miesten koripallo. |
| --- | --- | --- | --- |
|  Hopeaa | México 1968 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Brasilia 1963 |  |  |
|  Hopeaa | Uruguay 1967 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Jugoslavia 1961 |  |  |
|  Hopeaa | Neuvostoliitto 1965 |  |  |
|  Pronssia | Puola 1963 |  |  |
Radivoj Korać (5. marraskuuta 1938 Sombor – 2. kesäkuuta 1969 Sarajevo) oli jugoslavialainen koripalloilija. Hänen kunniakseen perustettiin Korać Cup. Myös Serbian cup on nimetty hänen mukaansa. Korać valittiin FIBA Hall of Fameen vuonna 2007.
Ura

Korać aloitti seurakoripallon OKK Belgradin edustusjoukkueessa vuonna 1954. Seuran paidassa hän voitti Jugoslavian-mestaruuden vuosina 1958, 1960, 1963 ja 1964. Lisäksi hän voitti seitsemän kertaa sarjan pistetilaston. Vuonna 1965 Korać teki ottelukohtaiseksi piste-ennätyksekseen 99 pistettä. Vuonna 1967 hän siirtyi belgialaiseen Liège Basketiin, jossa hän voitti Belgian-mestaruuden. Ainoastaan yhden kauden jälkeen Korać vaihtoi italialaiseen Padovaan. Hän pelasi uransa loppuun asti seurassa, sillä hän kuoli auto-onnettomuudessa vuonna 1969.
Korać edusti Jugoslavian koripallomaajoukkuetta 157 ottelussa. Hän oli muun muassa Rooman olympialaisten paras pisteidentekijä.
Aiheesta muualla

Kuvia tai muita tiedostoja aiheesta Radivoj Korać Wikimedia Commonsissa
Sports-Reference[vanhentunut linkki] (englanniksi)
Miesten koripallon EM-kilpailujen arvokkaimmat pelaajat
Riffi (lehti)

Riffi on vuodesta 1996 alkaen ilmestynyt suomalainen musiikkilehti, jota julkaisee itsenäinen kustannusyhtiö Idemco Oy.
Riffi-lehti käsittelee musiikin tekemiseen, tallentamiseen, esittämiseen sekä jakeluun liittyviä taiteellisia ja teknisiä menetelmiä. Lehden keskeistä sisältöä ovat tästä näkökulmasta toimitetut haastattelut, konserttitapahtumien, musikaalien ja levytyshankkeiden toteutusta esittelevät artikkelit sekä soittimien ja laitteiden esittelyt ja käyttötestit. Lehti sisältää myös perustietoa esimerkiksi akustiikasta, soitinten ja soitinlaitteiden käytöstä sekä ylläpidosta,. 
Ilmestymistiheys: 1996–1997 neljä numeroa vuodessa, 1998–1999 neljä vakionumeroa ja kaksi teemanumeroa vuodessa, 2000–2003 kuusi numeroa vuodessa, 2004–2013 seitsemän numeroa vuodessa, 2014 kuusi numeroa vuodessa.
Riffi-lehden rinnalla Idemco Oy on julkaissut 2000-luvulla Riffi-kirjasarjaa, johon kuuluu useita soiton oppikirjoja, sekä äänittämistä ja äänen jälkimuokkausta käsitteleviä käsikirjoja. Riffi-julkaisut kirjasarjaan kuuluu myös suomalaisia kitaranrakentajia esittelevä Suomalainen kitara 2000-luvulla -kirja.
Aiheesta muualla

Lehden kotisivut
Robert Charles Morlino

Robert Charles Morlino (31. joulukuuta 1946 Scranton, Pennsylvania – 24. marraskuuta 2018) oli yhdysvaltalainen roomalaiskatolinen piispa. Hän kuului jesuiittoihin.
Morlino sai pappisvihkimyksensä 1. kesäkuuta 1974. Hänet inkardinoitiin Kalamazoon hiippakuntaan 26. lokakuuta 1983 ja nimitettiin Helenan hiippakunnan johtoon 6. heinäkuuta 1999. Piispaksi vihkiminen seurasi 21. syyskuuta. Pääkonsekraattorina toimi Gabriel Montalvo Higuera, jota avustivat John George Vlazny ja Paul Vincent Donovan.
Morlino sai 23. toukokuuta 2003 nimityksen Madisonin piispaksi, jonka virkaan hänet asetettiin 1. elokuuta.
Robert Chambers

Robert Chambers
Robert Chambers (10. kesäkuuta 1802 – 17. maaliskuuta 1871) oli skotlantilainen kirjailija ja kustantaja. Hänen ehkä tunnetuin julkaisunsa on anonyyminä julkaistu Vestiges of the Natural History of Creation. Hänet valittiin Geological Society of Londonin jäseneksi vuonna 1844[lähde? ].
Käännös suomeksi
Retkikunta 11

Retkikunta 11 (engl. Expedition 11) oli Kansainvälisen avaruusaseman 11. miehistö.
Miehistö

| Nimi   | Työtehtävä   | Avaruusjärjestö/organisaatio   | Kotimaa   |
| --- | --- | --- | --- |
| Sergei Krikaljov (6)   | Komentaja   | Roskosmos  |  Venäjä  |
| John L. Phillips (2)   | Lentoinsinööri   | NASA  |  Yhdysvallat |
Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna.
Varamiehistö

| Nimi   | Työtehtävä   | Avaruusjärjestö/organisaatio   | Kotimaa   |
| --- | --- | --- | --- |
| Mihail Tjurin (Krikaljovin varamies)   | Komentaja   | Roskosmos  |  Venäjä  |
| Daniel Tani (Phillipsin varamies)   | Lentoinsinööri   | NASA  |  Yhdysvallat |
Wikimedia Commonsissa on kuvia tai muita tiedostoja aiheesta .
Kansainvälinen avaruusasema (ISS)()
Retkikunta 10

Retkikunta 10 (engl. Expedition 10) oli Kansainvälisen avaruusaseman 10. miehistö.
Miehistö

| Nimi   | Työtehtävä   | Avaruusjärjestö/organisaatio   | Kotimaa   |
| --- | --- | --- | --- |
| Leroy Chiao (4)   | Komentaja   | NASA  |  Yhdysvallat  |
| Saližan Šaripov (2)   | Lentoinsinööri   | Roskosmos  |  Venäjä |
Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna.
Varamiehistö

| Nimi   | Työtehtävä   | Avaruusjärjestö/organisaatio   | Kotimaa   |
| --- | --- | --- | --- |
| William McArthur (Chiaon varamies)   | Komentaja   | NASA  |  Yhdysvallat  |
| Valeri Tokarev (Šaripovin varamies)   | Lentoinsinööri   | Roskosmos  |  Venäjä |
Wikimedia Commonsissa on kuvia tai muita tiedostoja aiheesta .
Kansainvälinen avaruusasema (ISS)()
Robert Cecil

Robert Cecil on seuraavien henkilöiden nimi:
Robert Cecil (1563–1612), valtiomies ja ministeri Elisabet I:n ja Jaakko I:n ajan Englannissa
Robert Gascoyne-Cecil (1830–1903), brittiläinen poliitikko, pääministeri 1885–1886, 1886–1892 ja 1895–1902
Robert Cecil (1864–1958), brittiläinen lakimies, poliitikko, diplomaatti ja Nobelin rauhanpalkinnon saaja
Robert Gascoyne-Cecil (1895–1972), brittiläinen poliitikko
Robert Gascoyne-Cecil (1916–2003), brittiläinen poliitikko
Robert Gascoyne-Cecil (s. 1970), brittiläinen poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Cecil”, voi hakea sivunnimihaulla, laajalla sivunnimihaulla tai tekstihaulla.